== Moseliget ==
[[Fil:Dronning Gunhild (moselig).JPG|thumb|[[Moselig]]et i [[Haraldskær]] udstillet i [[Vejle]].]]
I oktober [[1835]] blev der fundet et [[moselig]] i [[Tørvegravning|tørvegravene]] ved [[Haraldskær]] vest for [[Vejle]]. Kvindeliget var velbevaret og blev undersøgt ved [[Vejle Sygehus]], hvor man konkluderede med, at der nok var tale om liget af dronning Gunhild. Ifølge den [[island]]ske saga ''Ågrip'' skulle hun være narret til Danmark for at giftes med Harald Blåtand og på hans ordre være druknet i en [[mose]]. Kong [[Frederik 6.]] bekostede en kiste, så "dronningen" kunne få en standsmæssig grav i et sidekapel i Skt. Nikolaj kirke i Vejle. I virkeligheden drejer det sig om en kvinde i 30'erne, der blev dræbt cirka [[490 f.Kr.]], enten ved en [[forbrydelse]] eller som et [[ofring|offer]], idet liget blev fæstet til [[tørvemosen]] ved hjælp af trækroge i knæ- og albueled, hvad der er ualmindeligt hos moselig.<ref>[http://historiskatlas.dk/Dronning%20Gunhild Historisk Atlas – Dronning Gunhild<!-- Bot genereret titel -->]</ref>
Historie